Държавен вестник, бр. 67, 2024 г., стр. 181

БРОЙ  67	
Д Ъ Р Ж А В Е Н  В Е С Т Н И К 	
СТР.  181  
ният обвинител да претендира за право да 
привлича към наказателна отговорност лица 
за деяния, които в рамките на фактическите 
положения, на които се позовава самият той, 
не съставляват престъпления. 
Конституционният съд е приел, че „[в] де­
мократичната правова държава добросъвест­
ността на съда като конституционно установен 
безпристрастен арбитър в отношенията между 
правните субекти не може да бъде поставяна 
под съмнение. От друга страна, принципите 
на правораздаването изключват опасността 
със съдебния акт да бъдат накърнени права­
та и законните интереси на лица, които са 
лишени от възможността да участват в съдо­
производството“ (Решение № 14 от 2014 г. по 
к.д. № 12/2014 г.). Ето защо, когато съдията 
докладчик или съдът прекратят наказател­
ното производство поради това, че деянието, 
описано в обвинителния акт или тъжбата, не 
съставлява престъпление, на заинтересува­
ните лица следва да се гарантира справедлив 
съдебен процес, за да защитят своите права 
и интереси, свързани с факта на прекратя­
ването. Процесуален способ за това с оглед 
спазване на конституционните изисквания на 
чл. 121 от Основния закон е въвеждането на 
инстанционен контрол върху съдебния акт. 
Конституционната разпоредба „изисква пред­
виждането на съответни процесуални гаранции 
пред всяка инстанция, осигуряващи устано­
вяването на истината. Разпоредбата следова­
телно се отнася до надлежен съдебен процес 
и има предвид истината в едно състезателно 
публично производство, където позициите на 
двете страни противостоят и са в отношение 
на противоречие, контрадикторност“ (Решение 
№ 7 от 2004 г. по к.д № 6/2004 г.). За да бъде 
съответно на Конституцията, прекратяването 
по чл. 247б, ал. 2, т. 1 и по чл. 250, ал. 1, т. 2 
НПК трябва да отговаря на тези критерии.
Аргументът, изложен в искането на вноси­
теля, че оспорените разпоредби не защитават 
интересите на останалите граждани и юри­
дически лица в наказателното производство, 
потенциални страни в него, е неоснователен. 
Следва да се има предвид, че те се призовават 
и участват в разпоредителното съдебно засе­
дание, като при несъгласие с разпореждането 
или определението за прекратяване на нака­
зателното производство могат да го обжалват, 
като съгласно разпоредбата на чл. 341, ал. 1 
НПК производството по тяхна жалба се раз­
глежда по реда на глава ХХI НПК – в открито 
заседание с тяхно участие, по какъвто ред се 
разглежда и протестът на прокурора, изразил 
несъгласие с прекратяването. Този редовен 
инстанционен контрол, както и възможността 
за възобновяване на прекратеното наказателно 
производство съгласно чл. 419, ал. 1 НПК са 
гаранция за защита на правата и интересите 
на пострадалите лица срещу немотивирано 
прекратяване на наказателното производство 
в производства, отговарящи на критериите на 
чл. 121 от Основния закон.
Предвид изложените съображения Консти­
туционният съд намира искането за обявяване 
на противоконституционност на разпоредбите 
на чл. 247, ал. 2, т. 1 и на чл. 250, ал. 1, т. 2 
НПК за неоснователно, тъй като не противо­
речи на чл. 121, ал. 1 и 2 от Конституцията и 
на чл. 127, т. 3 от Конституцията.
По изложените съображения и на основание 
чл. 149, ал. 1, т. 2 от Конституцията Консти­
туционният съд
Р Е Ш И :
Отхвърля искането на главния прокурор 
на Република България за установяване на 
противоконституционност на чл. 213, ал. 4 – 6, 
чл. 247б, ал. 2, чл. 250, ал. 1, т. 2, чл. 411а – 411и 
от Наказателно-процесуалния кодекс (oбн., ДВ, 
бр. 86 от 28.10.2005 г., посл. изм. и доп., ДВ, 
бр. 39 от 1.05.2024 г.); на § 31, ал. 2 от преход­
ните и заключителни разпоредби на Закона 
за изменение и допълнение на Наказателно-
процесуалния кодекс (ДВ, бр. 48 от 2.06.2023 г., 
в сила от 6.06.2023 г.) и на чл. 30, ал. 5, т. 21 и 
22 и ал. 7, чл. 33, ал. 3, чл. 112, ал. 6, чл. 147, 
ал. 7, чл. 173, ал. 11 и 12, чл. 173а, чл. 230, ал. 1, 
изр. трето и чл. 230а от Закона за съдебната 
власт (обн., ДВ, бр. 64 от 7.08.2007 г., посл. 
изм. и доп., ДВ, бр. 18 от 1.03.2024 г.).
Председател: 
Павлина Панова
5000
МИНИСТЕРСКИ СЪВЕТ
ПОСТАНОВЛЕНИЕ № 273
ОТ 5 АВГУСТ 2024 Г.
за одобряване на допълнителни разходи/транс­
фери по бюджетите на Министерството на 
образованието и науката, на Министерството 
на здравеопазването, на Министерството на 
околната среда и водите и на Министерството 
на земеделието и храните за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери в общ размер 184 000 000 лв. за 
увеличаване на възнагражденията на акаде­
мичния състав и на лицата по чл. 53, ал. 1 от 
Закона за висшето образование в държавни­
те висши училища и научните организации 
считано от 1 април 2024 г., разпределени, 
както следва:
1. чрез бюджета на Министерството на 
образованието и науката за държавните висши 
училища – 152 141 035 лв.;
2. чрез бюджета на Министерството на 
образованието и науката за Българската ака­
демия на науките – 24 123 258 лв.;